section_heading: Serie A 2011./12.
paragraph_text: Novara se vratila u Serie A nakon 55 godina od posljednjeg nastupa u sezoni 1955./56. Novara je svoju prvu pobjedu u Serie A nakon povratka ostvarila na domaćem terenu protiv Intera, 20. rujna 2011. godine kada je Novara pobijedila rezultatom 3:1. No dobar početak sezone nije se odrazio na kasnije rezultate te je Novara uspjela pobijediti samo još jednom do kraja siječnja 2012. godine. Novara je svoju treću pobjedu te sezone zabilježila još jednom protiv Intera i to u gostima kada je pobijedila 1-0 na San Siru. Pobjednički pogodak zabio je Andrea Caracciolo.